Document ID: 32005R0945

RÅDETS FORORDNING (EF) Nr. 945/2005
af 21. juni 2005
om ændring af forordning (EF) nr. 658/2002 om indførelse af en endelig antidumpingtold på importen af ammoniumnitrat med oprindelse i Rusland og forordning (EF) nr. 132/2001 om indførelse af en endelig antidumpingtold på importen af ammoniumnitrat med oprindelse i bl.a. Ukraine efter en delvis fornyet undersøgelse i medfør af artikel 11, stk. 3, i forordning (EF) nr. 384/96
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (i det følgende benævnt »grundforordningen«), særlig artikel 11, stk. 3,
under henvisning til forslag fremsat af Kommissionen efter høring af det rådgivende udvalg, og
ud fra følgende betragtninger:
A. PROCEDURE
1. Gældende foranstaltninger
(1)
Ved forordning (EF) nr. 2022/95 (2) indførte Rådet en endelig antidumpingtold på importen af ammoniumnitrat med oprindelse i Rusland. Efter en yderligere undersøgelse, som viste, at tolden var blevet overvæltet, blev foranstaltningerne ændret ved forordning (EF) nr. 663/98 (3). Efter en anmodning om en udløbsundersøgelse og en fornyet undersøgelse i medfør af artikel 11, stk. 2 og 3, i grundforordningen indførte Rådet ved forordning (EF) nr. 658/2002 (4) en endelig antidumpingtold på 47,07 EUR pr. ton på importen af ammoniumnitrat henhørende under KN-kode 3102 30 90 og 3102 40 90 med oprindelse i Rusland.
(2)
Ved forordning (EF) nr. 132/2001 (5) indførte Rådet en endelig antidumpingtold på 33,25 EUR pr. ton på importen af ammoniumnitrat henhørende under KN-kode 3102 30 90 og 3102 40 90 med oprindelse i bl.a. Ukraine.
(3)
Forordning (EF) nr. 658/2002 og (EF) nr. 132/2001 benævnes i det følgende »de oprindelige forordninger«, og antidumpingtolden, der er indført ved disse forordninger, benævnes »de eksisterende foranstaltninger«.
2. Anmodning om fornyet undersøgelse
(4)
Den 15. marts 2004 modtog Kommissionen en anmodning i medfør af artikel 11, stk. 3, i grundforordningen om en undersøgelse af rækkevidden af de eksisterende foranstaltninger med henblik på optagelse af nye produkttyper.
(5)
Anmodningen blev fremsat af European Fertiliser Manufacturers Association (i det følgende benævnt »EFMA«) på vegne af producenter, der repræsenterer en stor del af Fællesskabets produktion af ammoniumnitrat.
(6)
I anmodningen henvises der til nye produkttyper, der defineres som ammoniumnitratgødning med nitrogenindhold (»N«) på over 28 vægtprocent men ikke over 33 vægtprocent, som er tilsat eller iblandet eller bearbejdet med 5 vægtprocent eller derunder P2O5-ækvivalent (næringsstoffet phosphor, »P«) og/eller 5 vægtprocent eller derunder K2O-ækvivalent (næringsstoffet kalium, »K«). Disse produkter benævnes i det følgende »de i anmodningen nævnte nye produkttyper«.
(7)
Det blev fremført, at de i anmodningen nævnte nye produkttyper i hovedsagen havde samme grundlæggende fysiske og kemiske egenskaber som den pågældende vare og blev afsat gennem samme salgskanaler til samme endelige forbrugere til samme formål. Det fremførtes i anmodningen endvidere, at de nye produkttyper ved import i Fællesskabet blev tariferet under følgende KN-koder: 3105 10 00, 3105 20 10, 3105 20 90, 3105 51 00, 3105 59 00 og 3105 90 91.
3. Indledning af undersøgelse
(8)
Den 2. juli 2004 indledte Kommissionen efter offentliggørelse af en meddelelse, i det følgende benævnt »indledningsmeddelelsen«, i Den Europæiske Unions Tidende en delvis fornyet undersøgelse i medfør af artikel 11, stk. 3, i grundforordningen af de gældende antidumpingforanstaltninger for importen af ammoniumnitrat med oprindelse i Rusland og Ukraine. Den fornyede undersøgelse begrænsede sig til definitionen af den pågældende vare.
(9)
Ved et indlæg af 20. september 2004 informerede EFMA Kommissionen om, at en russisk producent af den pågældende vare netop havde påbegyndt fremstilling af en ny produkttype, der ikke var omtalt i anmodningen, med et N-indhold på over 28 vægtprocent tilsat 6 vægtprocent P. EFMA anmodede derfor Kommissionen om at overveje løsninger på problemet med den rette behandling af alle nye typer ammoniumnitrat med et N-indhold på over 28 vægtprocent. Eftersom der i indledningsmeddelelsen henvises til nye produkttyper uden en nærmere specificering af deres sammensætning, skønnede man, at denne sidste anmodning allerede var omfattet af indledningsmeddelelsen.
(10)
Nogle interesserede parter anførte, at Kommissionen skulle ændre den delvise fornyede undersøgelse til en komplet undersøgelse på grund af de mange nye omstændigheder, der havde gjort sig gældende siden de eksisterende foranstaltninger blev indført, f.eks. indrømmelse af status som markedsøkonomi til Rusland og EU’s udvidelse med ti nye medlemsstater. Dog blev der ikke fremlagt oplysninger, der var tilstrækkelig nøjagtige eller egnede til at berettige en ændring af foranstaltningernes niveau. Det blev derfor bestemt, at der ikke var nogen grund til at foretage ex officio en komplet fornyet undersøgelse. For det første betød det, at Rusland blev indrømmet status som markedsøkonomi, i sig selv ikke, at omstændighederne med hensyn til dumping og skade for individuelle producenter automatisk havde ændret sig. Der er ikke fremlagt bevis for, at den dumpingmargen, som blev beregnet på basis af de russiske omkostninger og priser sammenholdt med omkostninger og priser i et tilsvarende land, var væsentligt forskellig fra de tal, der blev fastslået ved de tidligere undersøgelser. For det andet bevirkede udvidelsen ikke automatisk en ændring af dumping- og skadeparametrene, som dannede grundlag for de eksisterende foranstaltninger, og der blev ikke fremlagt noget gyldigt bevis til at begrunde en ændring i den henseende.
(11)
Nogle interesserede parter anmodede endvidere om en forklaring på, hvorfor undersøgelsen også vedrørte Ukraine, i betragtning af at der i anmodningen ikke blev henvist til import af nye produkttyper med oprindelse i Ukraine. Da den fornyede undersøgelse var begrænset til at klarlægge, hvad det relevante produkt var, skønnede man, at konklusionerne i den forbindelse ikke knyttede sig til omstændigheder, der var specifikke for et givet land, men snarere gjaldt al import af ammoniumnitrat, som var undergivet foranstaltninger, uanset oprindelse.
(12)
Endelig fremførte en EF-producent af den pågældende vare under undersøgelsen, at en af de nye produkttyper blev tariferet under KN-kode 3105 90 99. Hvad angår KN-kode 3105 20 90 (som er nævnt i anmodningen) og 3105 90 99 viste undersøgelsen, at disse koder kun dækkede gødninger med indhold af nitrogen på 10 vægtprocent og derunder, beregnet på grundlag af tørsubstansen. Det blev derfor konkluderet, at der ikke kunne tages hensyn til disse koder, så meget mere som de ikke vedrørte gødninger, som under normale omstændigheder indeholdt over 28 vægtprocent nitrogen.
4. Spørgeskemaer
(13)
Kommissionen underrettede officielt myndighederne i eksportlandene og alle parter, som den vidste var berørt af sagen, om indledningen af denne fornyede undersøgelse. Der blev udsendt spørgeskemaer til 16 producenter/eksportører i Rusland og en i Ukraine samt til importører, brugere, producenter og relevante sammenslutninger i Fællesskabet, som var nævnt i anmodningen eller på anden måde Kommissionen bekendt. Interesserede parter fik lejlighed til at tilkendegive deres synspunkter skriftligt og til at anmode om at blive hørt mundtligt inden for den frist, der er fastsat i meddelelsen om indledning af proceduren.
(14)
Der blev modtaget besvarelser på spørgeskemaerne fra to eksporterende producenter i Rusland og en i Ukraine samt fra 11 producenter i Fællesskabet. Flere eksporterende producenter, producenter i Fællesskabet, importører og relevante sammenslutninger erklærede at være interesserede parter og indsendte bemærkninger. Eftersom alle nødvendige oplysninger og data var til rådighed, blev det ikke skønnet nødvendigt at foretage kontrolbesøg hos de virksomheder, som havde indsendt besvarelser på spørgeskemaet.
5. Undersøgelsesperiode
(15)
Undersøgelsen omfattede perioden fra den 1. juli 2003 til den 30. juni 2004. Der blev indsamlet data fra 2000 til udgangen af undersøgelsesperioden til at undersøge trenden i salg, import og køb på Fællesskabets marked af den pågældende vare og de nye produkttyper.
B. DEN PÅGÆLDENDE VARE I DE OPRINDELIGE FORORDNINGER
(16)
Den pågældende vare er ammoniumnitrat med oprindelse i Rusland og Ukraine henhørende under KN-kode 3102 30 90 (ammoniumnitrat, ikke i vandig opløsning) og 3102 40 90 (blandinger af ammoniumnitrat med calciumcarbonat eller andre uorganiske stoffer uden gødningsværdi, med indhold af N på over 28 vægtprocent). Ammoniumnitrat er et nitrogenholdigt gødningsstof i fast form, der er almindeligt anvendt i landbruget. Det fremstilles af ammoniak og salpetersyre og har et nitrogenindhold på over 28 vægtprocent i pilleform eller i granulatform.
(17)
Det skal bemærkes, at den pågældende vare altid er tilsat uorganiske stoffer uden gødningsværdi, som er nødvendige, fordi de virker som stabilisator. Den kan til tider også indeholde sekundærnæringsstoffer og/eller mikronæringsstoffer (6) i meget begrænsede mængder. Tilstedeværelsen af uorganiske stoffer uden gødningsværdi, sekundærnæringsstoffer og/eller mikronæringsstoffer kan anses for at være af marginal betydning og har ingen indflydelse på tariferingen af den pågældende vare. Ammoniumnitrat, med indhold af disse stoffer og/eller næringsstoffer, i det følgende benævnt »marginale stoffer og/eller næringsstoffer«, benævnes i denne forordning »den pågældende vare«.
C. RESULTATERNE AF UNDERSØGELSEN
(18)
Med henblik på at fastslå, om de eksisterende foranstaltninger ikke længere var tilstrækkelige til at modvirke skadevoldende dumping, blev det undersøgt: 1) om de i anmodningen nævnte nye produkttyper havde samme kemiske og fysiske kendetegn og endeligt anvendelsesformål som den pågældende vare, 2) om der fandtes andre nye produkttyper end de i anmodningen nævnte, som havde eller kunne have samme kemiske og fysiske kendetegn og endeligt anvendelsesformål som den pågældende vare, 3) om definitionen og beskrivelsen af den pågældende vare på basis af konstateringerne som omhandlet i de foregående punkter skulle tydeliggøres i lyset af de nye omstændigheder.
(19)
Til definition af de kemiske og agronomiske begreber i denne forordning anvendes definitionerne i forordning (EF) nr. 2003/2003 (7) (»gødningsforordningen«) af hovednæringsstoffer (N, P, K), sekundærnæringsstoffer (calcium, magnesium, natrium og svovl), mikronæringsstoffer (bor, kobolt, kobber, jern, mangan, molybdæn og zink), ammoniumnitratholdige gødningsstoffer med højt nitrogenindhold (N over 28 vægtprocent), enkeltgødning (som kun indeholder ét hovednæringsstof), og sammensat gødning, som indeholder mindst to hovednæringsstoffer.
1. Kemiske og fysiske kendetegn ved og endeligt anvendelsesformål for den pågældende vare og de i anmodningen nævnte nye produkttyper
(20)
Den pågældende vare fremstilles af ammoniak (NH3) og salpetersyre (HNO3), som giver ammoniumnitrat, NH4NO3, i det følgende benævnt »AN«. N-indholdet i den pågældende vare er på over 28 vægtprocent (normalt mellem 33 og 34 vægtprocent). Forholdet mellem AN-indholdet og N-indholdet, som afhænger af elementernes atomvægt, er 2,86. Da den pågældende vare således indeholder over 28 vægtprocent N, indeholder den automatisk over 80 vægtprocent AN (normalt mellem 94 og 97 vægtprocent) (8). Som nævnt i betragtning 17 indeholder den pågældende vare også marginale stoffer og/eller næringsstoffer, som tilsammen højst må udgøre 20 vægtprocent, idet mindst 80 vægtprocent af den pågældende vare består af AN.
(21)
To grundlæggende træk kendetegner den kemiske sammensætning af den pågældende vare: N-indholdets udtryk og niveauet generelt af N- og AN-indholdet. N er bestemt som nitratnitrogen (nitrationer NO3-) og som ammoniumnitrogen (ammoniumioner NH4+) i forholdet 1:1. N-indholdet er altid på over 28 vægtprocent, og som vist ovenfor er AN-niveauet altid på over 80 vægtprocent.
(22)
Hvad angår de i anmodningen nævnte nye produkttyper, blev det konstateret, at de også fremstilles af ammoniak og salpetersyre med et N-indhold på over 28 vægtprocent og dermed et AN-indhold på over 80 vægtprocent. Foruden AN kan der i disse nye produkttyper også være indarbejdet marginale stoffer og/eller næringsstoffer. I disse produkter er N også bestemt som nitratnitrogen og ammoniumnitrogen i forholdet ca. 1:1.
(23)
De i anmodningen nævnte nye produkter har imidlertid undergået en ekstra proces med sigte på at tilsætte andre hovednæringsstoffer (9) end N, dvs. P og/eller K, hvorved produktet bliver til en sammensat gødning (10). Denne sammensatte gødning kan fremstilles ved en kemisk proces eller ved blanding. Til trods for denne tilsætning af andre hovednæringsstoffer og uanset forarbejdningsformen (kemisk proces eller blanding) blev det konstateret, at denne proces ikke påvirkede nogen af de grundlæggende kemiske træk ved det deri indeholdte AN, som er bestemt ved N-indholdet og det samlede N- og AN-indhold på over henholdsvis 28 og 80 vægtprocent.
(24)
Med hensyn til det samlede N- og AN-indhold måtte der foretages en sondring mellem sammensatte gødninger fremstillet ved en kemisk proces og fremstillet ved blanding. I det første tilfælde blev det konstateret, at maksimumsindholdet på 5 vægtprocent P og/eller K som angivet i anmodningen var kemisk foreneligt med et AN-indhold på over 80 vægtprocent (idet den maksimale margen for P og/eller K i sammensætninger på over 80 vægtprocent AN varierede mellem maksimalt 7,4 og 12 vægtprocent alt efter den benyttede komponent - 7,4 for ammoniumpolyphosphat, 9,2 for diammoniumphosphat, 10,4 for monoammoniumphosphat og 12 for kaliumchlorid). Hvad angår sammensatte gødninger fremstillet ved en blandingsproces, blev det konstateret, at slutproduktet bestod af den pågældende vare i granulat- eller pilleform blandet med granulat eller piller af næringsstoffer af P og/eller K på en sådan måde, at mindst 80 vægtprocent af sammensætningens samlede vægt udgjordes af AN.
(25)
Med hensyn til de fysiske egenskaber blev det konstateret, at disse var strengt forbundet med de agronomiske kendetegn og derfor kunne undersøges i den forbindelse. Et gødningsstofs agronomiske kendetegn afhænger i hovedsagen af, hvilke hovednæringsstoffer (11) det indeholder, hvorledes de bestemmes, og af deres forholdsvise vægt. På baggrund af disse tre kriterier blev det konstateret, at den pågældende vare og de i anmodningen nævnte produkttyper havde samme agronomiske egenskaber, hvad angår N- og AN-indhold. N-indholdet - som var det samme for begge varekategorier - ville kunne dække afgrøders behov for N på kort sigt og på mellemlang/lang sigt. Den del af N, der var bestemt som nitratnitrogen, kunne let og hurtigt optages af afgrøderne, medens den del, der bestemt som ammoniumnitrogen, skulle undergå en yderligere proces (fermentering med mikroorganismer i jorden), før det kunne optages. Tærsklen på 28 vægtprocent syntes desuden at være af betydning for afgrøders specifikke behov for N, som anerkendt på fællesskabsplan i gødningsforordningen, hvori det i artikel 25 fastslås, at ammoniumnitratgødning med højt nitrogenindhold kun kan defineres som sådan, hvis den indeholder over 28 vægtprocent N. Følgelig kunne afgrøders specifikke behov for N dækkes på samme måde af både den pågældende vare og de i anmodningen nævnte nye produkttyper, uanset at sidstnævnte også indeholdt andre hovednæringsstoffer end N, dvs. P og/eller K, hvilket ikke underminerer N’s agronomiske egenskaber.
(26)
Endelig hvad angår det endelige anvendelsesformål bestred ingen af parterne - så længe AN-kravet var opfyldt - at både den pågældende vare og de i anmodningen nævnte nye produkttyper blev brugt i undersøgelsesperioden af samme landbrugere til samme formål. Denne konklusion blev underbygget af en markedsundersøgelse, ifølge hvilken næsten alle landbrugere, som indvilligede i at deltage i undersøgelsen, var gået bort fra den pågældende vare og nu brugte de nye produkttyper, fordi de var billigere. Dette bekræftes af en importør.
(27)
En offentlig kilde har desuden refereret til disse nye produkttyper som enten AN eller NP/NK/NPK. Dette støtter konklusionen om, at leverandørens (den eksporterende producents og importørens) markedsstrategi og forbrugerens opfattelse er sammenfaldende med hensyn til at anse den pågældende vare og de nye produkttyper for at dække samme behov.
(28)
Det blev derfor konkluderet, at fra et kemisk og et fysisk/agronomisk synspunkt kunne de nye produkttyper ikke sidestilles med den pågældende vare, fordi de indeholdt andre hovednæringsstoffer end N, nemlig P og/eller K. Den pågældende vare og de i anmodningen nævnte produkttyper var identiske, hvad angår AN-indholdet - så længe det var på over 80 vægtprocent - de marginale stoffer og næringsstoffer, som de måtte indeholde, samt deres grundlæggende endelige anvendelsesformål. AN-indholdet og de marginale stoffer og næringsstofferne i de i anmodningen nævnte nye produkttyper bør derfor også sidestilles med den pågældende vare.
2. Kemiske og fysiske kendetegn ved og endeligt anvendelsesformål for den pågældende vare og andre end de i anmodningen nævnte nye produkttyper
(29)
Det blev også undersøgt, om der var andre nye produkttyper end de i anmodningen nævnte, som havde eller muligvis havde samme grundlæggende kemiske og fysiske kendetegn og endeligt anvendelsesformål som den pågældende vare, og som derfor også kunne sidestilles med den pågældende vare.
(30)
Som nævnt ovenfor var de grundlæggende kemiske kendetegn, som gav de agronomiske egenskaber, og som karakteriserede den pågældende vare, bestemt af N-indholdet og det samlede indhold af N og AN. Det blev således undersøgt, om andre gødninger indeholdt eller kunne indeholde N bestemt som nitratnitrogen og ammoniumnitrogen på over 28 vægtprocent (og dermed et AN-indhold på over 80 vægtprocent).
(31)
Der blev identificeret følgende nye produkttyper: 1) dobbeltsalte og blandinger af ammoniumsulfat og ammoniumnitrat (i øjeblikket tariferet under KN-kode 3102 29 00), 2) dobbeltsalte eller blandinger af calciumnitrat og ammoniumnitrat (i øjeblikket tariferet under KN-kode 3102 60 00), 3) dobbeltsalte eller blandinger af magnesiumsaltforbindelser og ammoniumnitrat (i øjeblikket tariferet under KN-kode 3102 90 00), 4) NPK-, NP- og NK-gødninger med et større P-, K- eller PK-indhold end det i anmodningen angivne (5 vægtprocent), men ikke den tærskel, der var kemisk mulig med et N-indhold på over 28 vægtprocent (se betragtning 24). Denne liste er ikke udtømmende.
(32)
Med hensyn til det endelige anvendelsesformål blev det konstateret, at den kemiske struktur og de agronomiske egenskaber var sådanne, at de ville være egnede til samme formål som den pågældende vare, så længe N-indholdet var tilstrækkelig stort, dvs. over 28 vægtprocent (og dermed et AN-indhold på over 80 vægtprocent).
(33)
Det blev derfor konkluderet, at den pågældende vare og de andre end de i anmodningen nævnte produkttyper var identiske, hvad angår AN-indholdet - så længe det var på over 80 vægtprocent - de marginale stoffer og næringsstoffer, som de måtte indeholde, samt deres grundlæggende endelige anvendelsesformål. AN-indholdet og de marginale stoffer og næringsstofferne i de andre end de i anmodningen nævnte nye produkttyper bør derfor også sidestilles med den pågældende vare.
(34)
Nogle interesserede parter hævdede, at det var uberettiget at medtage gødninger, som ikke var angivet som problematiske i anmodningen. Det skal i den henseende bemærkes, at formålet med denne undersøgelse var at inkludere alle nye produkttyper, som skulle betragtes som den pågældende vare, fordi de i hovedsagen havde samme grundlæggende fysiske og kemiske egenskaber og samme grundlæggende anvendelsesformål. Følgelig blev der i meddelelsen om indledningen af undersøgelsen henvist til »nye produkttyper« uden andre enkeltheder vedrørende deres kemiske sammensætning, for at det på basis af objektive kriterier kunne undersøges, om der skulle medtages nye produkttyper, og i så fald hvilke. Man skønnede således, at alle typer gødning, som indgik i den pågældende vare, og tariferingen deraf kunne undersøges og medtages i forordningen. Påstanden måtte derfor afvises.
3. Konklusioner
(35)
I lyset af ovenstående konkluderes det, at alle nye produkttyper bør sidestilles med den pågældende vare, men kun i relation til deres AN-indhold - så længe det overstiger 80 vægtprocent - sammen med marginale stoffer og næringsstoffer, men ikke hvad angår hovednæringsstofferne P og K. For kun at anvende de eksisterende foranstaltninger på den pågældende vare, som er indarbejdet i alle nye produkttyper, forekommer det derfor hensigtsmæssigt at anvende de eksisterende foranstaltninger proportionalt.
(36)
I denne forbindelse skønnes det, at de eksisterende foranstaltninger i tilfælde af import af sammensatte ammoniumnitratgødninger (12) med et nitrogenindhold på over 28 vægtprocent bør anvendes i forhold til deres indhold af AN og andre marginale stoffer og næringsstoffer. Med henblik på at forenkle toldbehandlingen og anvendelsen af de rette toldsatser i forhold til mængden af den pågældende vare, som er indarbejdet i sammensætningen, er der fastsat fire forskellige toldsatser, som hver svarer til en gruppe sammensatte gødninger, hvoraf den første indeholder under 3 vægtprocent P og/eller K, den anden 3 vægtprocent eller derover men ikke over 6 vægtprocent P og/eller K, den tredje 6 vægtprocent eller derover men ikke over 9 vægtprocent P og/eller K og den fjerde 9 vægtprocent eller derover men ikke over 12 vægtprocent P og/eller K.
(37)
Endelig konkluderes det, at beskrivelsen af den pågældende vare i den dispositive del af de oprindelige forordninger bør tydeliggøres: Udtrykket »ammoniumnitrat« bør erstattes med »gødninger i fast form med indhold af ammoniumnitrat på over 80 vægtprocent« for at tage hensyn til, at flere gødninger har et indhold af AN på over 80 vægtprocent og et indhold af N udtrykt som nitritnitrogen og ammoniumnitrogen på over 28 vægtprocent, og for at hindre sammenblanding af den pågældende vare med dens vigtigste komponent (AN).
(38)
Flere interesserede parter gjorde indvendinger over for, hvad de definerede som en udvidelse af de eksisterende foranstaltninger til andre varer end den pågældende vare. Der skal mindes om, at ovennævnte konklusioner ikke indebærer, at de eksisterende foranstaltninger som sådan udvides til nye produkttyper, men blot at de anvendes proportionalt på den pågældende vare, som indgår i de nye produkttyper -
UDSTEDT FØLGENDE FORORDNING:
Artikel 1
1)
Artikel 1, stk. 1, i forordning (EF) nr. 658/2002 affattes således:
»1. Der indføres en endelig antidumpingtold på importen af gødninger i fast form med indhold af ammoniumnitrat på over 80 vægtprocent henhørende under KN-kode 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 og ex 3105 90 91 og med oprindelse i Rusland.«
2)
Artikel 1, stk. 1, i forordning (EF) nr. 132/2001 affattes således:
»1. Der indføres en endelig antidumpingtold på importen af gødninger i fast form med indhold af ammoniumnitrat på over 80 vægtprocent henhørende under KN-kode 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 og ex 3105 90 91 og med oprindelse i Ukraine.«
3)
Artikel 1, stk. 2, i forordning (EF) nr. 658/2002 affattes således:
»2. Den endelige antidumpingtold fastsættes til faste beløb i euro pr. ton som følger:
Varebeskrivelse
KN-kode
Taric-kode
Fast toldbeløb
(EUR pr. ton)
-
Ammoniumnitrat, ikke i vandig opløsning
3102 30 90
-
47,07
-
Blandinger af ammoniumnitrat med calciumcarbonat eller andre uorganiske stoffer uden gødningsværdi, med indhold af nitrogen på over 28 vægtprocent
3102 40 90
-
47,07
-
Gødninger i fast form med indhold af ammoniumnitrat på over 80 vægtprocent
3102 29 00
10
47,07
-
Gødninger i fast form med indhold af ammoniumnitrat på over 80 vægtprocent
3102 60 00
10
47,07
-
Gødninger i fast form med indhold af ammoniumnitrat på over 80 vægtprocent
3102 90 00
10
47,07
-
Gødninger i fast form med indhold af ammoniumnitrat på over 80 vægtprocent, uden indhold af phosphor og kalium
3105 10 00
10
47,07
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og/eller indhold af kalium bestemt som K2O på under 3 vægtprocent
3105 10 00
20
45,66
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og/eller indhold af kalium bestemt som K2O på 3 vægtprocent og derover men ikke over 6 vægtprocent
3105 10 00
30
44,25
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og/eller indhold af kalium bestemt som K2O på 6 vægtprocent eller derover men ikke over 9 vægtprocent
3105 10 00
40
42,83
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og/eller indhold af kalium bestemt som K2O på 9 vægtprocent eller derover men ikke over 12 vægtprocent
3105 10 00
50
41,42
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og indhold af kalium bestemt som K2O på under 3 vægtprocent
3105 20 10
30
45,66
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og indhold af kalium bestemt som K2O på 3 vægtprocent eller derover men ikke over 6 vægtprocent
3105 20 10
40
44,25
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og indhold af kalium bestemt som K2O på 6 vægtprocent eller derover men ikke over 9 vægtprocent
3105 20 10
50
42,83
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og indhold af kalium bestemt som K2O på 9 vægtprocent og derover men ikke over 12 vægtprocent
3105 20 10
60
41,42
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på under 3 vægtprocent
3105 51 00
10
45,66
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på 3 vægtprocent eller derover men ikke over 6 vægtprocent
3105 51 00
20
44,25
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på 6 vægtprocent eller derover men ikke over 9 vægtprocent
3105 51 00
30
42,83
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på 9 vægtprocent eller derover men ikke over 10,40 vægtprocent
3105 51 00
40
42,17
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på under 3 vægtprocent
3105 59 00
10
45,66
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på 3 vægtprocent eller derover men ikke over 6 vægtprocent
3105 59 00
20
44,25
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på 6 vægtprocent eller derover men ikke over 9 vægtprocent
3105 59 00
30
42,83
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på 9 vægtprocent eller derover men ikke over 10,40 vægtprocent
3105 59 00
40
42,17
-
Gødninger i fast form med indhold af ammoniumnitrat på over 80 vægtprocent og indhold af kalium bestemt som K2O på under 3 vægtprocent
3105 90 91
30
45,66
-
Gødninger i fast form med indhold af ammoniumnitrat på over 80 vægtprocent og indhold af kalium bestemt som K2O på 3 vægtprocent eller derover men ikke over 6 vægtprocent
3105 90 91
40
44,25
-
Gødninger i fast form med indhold af ammoniumnitrat på over 80 vægtprocent og indhold af kalium bestemt som K2O på 6 vægtprocent eller derover men ikke over 9 vægtprocent
3105 90 91
50
42,83
-
Gødninger i fast form med indhold af ammoniumnitrat på over 80 vægtprocent og indhold af kalium bestemt som K2O på 9 vægtprocent eller derover men ikke over 12 vægtprocent
3105 90 91
60
41,42«
4)
Artikel 1, stk. 2, i forordning (EF) nr. 132/2001 affattes således:
»2. Den endelige antidumpingtold fastsættes til faste beløb i euro pr. ton som følger:
Varebeskrivelse
KN-kode
Taric-kode
Fast toldbeløb
(EUR pr. ton)
-
Ammoniumnitrat, ikke i vandig opløsning
3102 30 90
-
33,25
-
Blandinger af ammoniumnitrat med calciumcarbonat eller andre uorganiske stoffer uden gødningsværdi, med indhold af nitrogen på over 28 vægtprocent
3102 40 90
-
33,25
-
Gødninger i fast form med indhold af ammoniumnitrat på over 80 vægtprocent
3102 29 00
10
33,25
-
Gødninger i fast form med indhold af ammoniumnitrat på over 80 vægtprocent
3102 60 00
10
33,25
-
Gødninger i fast form med indhold af ammoniumnitrat på over 80 vægtprocent
3102 90 00
10
33,25
-
Gødninger i fast form med indhold af ammoniumnitrat på over 80 vægtprocent, uden indhold af phosphor og kalium
3105 10 00
10
33,25
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og/eller indhold af kalium bestemt som K2O på under 3 vægtprocent
3105 10 00
20
32,25
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og/eller indhold af kalium bestemt som K2O på 3 vægtprocent eller derover men ikke over 6 vægtprocent
3105 10 00
30
31,25
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og/eller indhold af kalium bestemt som K2O på 6 vægtprocent eller derover men ikke over 9 vægtprocent
3105 10 00
40
30,26
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og/eller indhold af kalium bestemt som K2O på 9 vægtprocent eller derover men ikke over 12 vægtprocent
3105 10 00
50
29,26
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og indhold af kalium bestemt som K2O på under 3 vægtprocent
3105 20 10
30
32,25
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og indhold af kalium bestemt som K2O på 3 vægtprocent og derover men ikke over 6 vægtprocent
3105 20 10
40
31,25
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og indhold af kalium bestemt som K2O på 6 vægtprocent eller derover men ikke over 9 vægtprocent
3105 20 10
50
30,26
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 og indhold af kalium bestemt som K2O på 9 vægtprocent eller derover men ikke over 12 vægtprocent
3105 20 10
60
29,26
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på under 3 vægtprocent
3105 51 00
10
32,25
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på 3 vægtprocent eller derover men ikke over 6 vægtprocent
3105 51 00
20
31,25
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på 6 vægtprocent eller derover men ikke over 9 vægtprocent
3105 51 00
30
30,26
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på 9 vægtprocent eller derover men ikke over 10,40 vægtprocent
3105 51 00
40
29,79
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på under 3 vægtprocent
3105 59 00
10
32,25
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på 3 vægtprocent eller derover men ikke over 6 vægtprocent
3105 59 00
20
31,25
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på 6 vægtprocent eller derover men ikke over 9 vægtprocent
3105 59 00
30
30,26
-
Gødninger i fast form med indhold af ammoniumnitrat på over 80 vægtprocent og indhold af phosphor bestemt som P2O5 på 9 vægtprocent eller derover men ikke over 10,40 vægtprocent
3105 59 00
40
29,79
-
Gødninger i fast form med indhold af ammoniumnitrat på over 80 vægtprocent og indhold af kalium bestemt som K2O på under 3 vægtprocent
3105 90 91
30
32,25
-
Gødninger i fast form med indhold af ammoniumnitrat på over 80 vægtprocent og indhold af kalium bestemt som K2O på 3 vægtprocent eller derover men ikke over 6 vægtprocent
3105 90 91
40
31,25
-
Gødninger i fast form med indhold af ammoniumnitrat på over 80 vægtprocent og indhold af kalium bestemt som K2O på 6 vægtprocent eller derover men ikke over 9 vægtprocent
3105 90 91
50
30,26
-
Gødninger i fast form med indhold af ammoniumnitrat på over 80 vægtprocent og indhold af kalium bestemt som K2O på 9 vægtprocent eller derover men ikke over 12 vægtprocent
3105 90 91
60
29,26«
Artikel 2
Denne forordning træder i kraft på dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 21. juni 2005.

Labels: 4
18
6